ఆల్ ఇండియా ప్రోగ్రెసివ్ జనతా దళ్

ఆల్ ఇండియా ప్రోగ్రెసివ్ జనతా దళ్ (గతంలో ఆల్ ఇండియా జనతా దళ్) అనేది భారతదేశంలోని రాజకీయ పార్టీ. ఆల్ ఇండియా జనతా దళ్ ని 2002 డిసెంబరు 11న, కర్ణాటకలోని జనతాదళ్ (సెక్యులర్), జనతాదళ్ (యునైటెడ్) లకు చెందిన పలువురు నాయకులు, రాష్ట్రంలోని ప్రధాన జెడి (యు) నాయకుడు రామకృష్ణ హెగ్డే, జెడి (ఎస్) నాయకుడు ఎస్.ఆర్. బొమ్మైతో కలిసి ప్రారంభించాడు.

ఆల్ ఇండియా జనతా దళ్ అధ్యక్షుడిగా మాజీ కేంద్ర మంత్రి ఎస్.ఆర్. బొమ్మై (జెడి(ఎస్) నుండి వచ్చాడు), ఉపాధ్యక్షుడిగా రాజ్యసభ సభ్యుడు విజయ్ మాల్యా (గతంలో జెడి(యు) ఉపాధ్యక్షుడు) ఉన్నారు. ప్రధాన కార్యదర్శి బసవరాజరాయరెడ్డి ఉన్నారు.

సి.ఎం. ఇబ్రహీం కొంతకాలం జాతీయ అధ్యక్షుడిగా కూడా ఉన్నారు.http://164.100.133.69/spb/Documents/BRIEF%20RESUME%20OF%20SHRI.%20C.M.%20IBRAHIM.pdf BIODATA OF C.M. IBRAHIM S/o Late C.M.K. Ali.

2003 మార్చి 14న, సుబ్రమణ్యస్వామికి చెందిన జనతా పార్టీ ఆల్ ఇండియా జనతా దళ్ లో విలీనమైంది. పార్టీ రాజకీయ వ్యవహారాల కమిటీ చైర్మన్‌గా స్వామిని నియమించారు.

మాల్యా, స్వామి తరువాత జనతా పార్టీని పునర్నిర్మించడానికి ఆల్ ఇండియా ప్రోగ్రెసివ్ జనతా దళ్ ని విడిచిపెట్టారు.

2003 మే 19న, ఆల్ ఇండియా జనతా దళ్ పేరు ఆల్ ఇండియా ప్రోగ్రెసివ్ జనతాదళ్ గా మార్చబడింది. ఆల్ ఇండియా ప్రోగ్రెసివ్ జనతా దళ్ తరువాత విచ్ఛిన్నమైంది. ఇద్దరు లోక్‌సభ ఎంపీలు, 11 మంది కర్ణాటక అసెంబ్లీ సభ్యులు 2004 లోక్‌సభ ఎన్నికలకు ముందు భారత జాతీయ కాంగ్రెస్‌లో చేరారు. మిగిలిన ఆల్ ఇండియా ప్రోగ్రెసివ్ జనతా దళ్ జనతాదళ్ (యునైటెడ్) లో విలీనమైంది.

జెడి(ఎస్) నుండి బహిష్కరణకు గురైన సిద్దరామయ్య 2005లో ఆల్ ఇండియా ప్రోగ్రెసివ్ జనతా దళ్ ని క్లుప్తంగా పునరుద్ధరించారు. ఆల్ ఇండియా ప్రోగ్రెసివ్ జనతా దళ్ తదనంతరం 2006లో కాంగ్రెస్‌లో విలీనమైంది.

 మూలాలు 

వర్గం:అంతరించిన భారత రాజకీయ పార్టీలు
వర్గం:2002 స్థాపితాలు